Leonardo AW139

Finmeccanica (nå Leonardo) AW139, tidligere AgustaWestland AW139 og Agusta-Bell AB139, er et mellomstort to-motors turbinhelikopter.

Det ble utviklet som et samarbeid mellom Bell Helicopter Textron og AgustaWestland kjent som Bell Agusta Aerospace Company.
Det finnes i både sivile og militære utgaver, med forskjellige konfigurasjoner tilgjengelig.
Sivile utgaver brukes blant annet til passasjertransport, luftambulanse, offshoreflyging, politioppdrag og søk & redning.
Første flyging skjedde 3. februar 2001 og første helikopter ble levert til en kunde i 2003.

Ytelse 
AW139 er utstyrt med to PT6C-67C turboshaft-motorer som har en maksimal kontinuerlig effekt på 1 531 hk.

Helikopteret kan ta inntil 15 passasjerer i tillegg til 2 flygere.

Maksimal startmasse er 6 800 kg og maksimal nyttelast oppgis til 2 570 kg.

Maksimal hastighet er 310 km/t og helikopteret oppgis å ha en maksimal rekkevidde på 1 250 km.

Bruk i Norge
Lufttransport opererer helikoptertypen på Norges eneste passasjerrute med helikopter som går mellom Bodø og Værøy i Lofoten. Norsk Luftambulansen AS, benytter helikoptertypen som luftambulanse fra basene i Ålesund og Tromsø. Lufttransport skal også begynne å benytte helikoptertypen på norsk sokkel, blant annet på Osebergfeltet, og Trollfeltet fra 2026.

Referanser

Eksterne lenker

AW139
Kategori:Helikoptre